**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2011 M. KOVO 17 D. SPRENDIMO** [**NR. T2-71**](http://10.230.84.113/aktai/default.aspx?Id=3&DocId=190) **„DĖL PRIĖMIMO Į KLAIPĖDOS MIESTO SAVIVALDYBĖS BENDROJO UGDYMO MOKYKLAS TVARKOS APRAŠO PATVIRTINIMO“ PAKEITIMO**

2015 m. gruodžio 9 d. Nr. T1-376

Klaipėda

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Klaipėdos miesto savivaldybės taryba nusprendžia:

1. Pakeisti Priėmimo į Klaipėdos miesto savivaldybės bendrojo ugdymo mokyklas tvarkos aprašą, patvirtintą Klaipėdos miesto savivaldybės tarybos 2011 m. kovo 17 d. sprendimu Nr. T2-71 „Dėl Priėmimo į Klaipėdos miesto savivaldybės bendrojo ugdymo mokyklas tvarkos aprašo patvirtinimo“:

1.1. pakeisti 13.3 papunktį ir jį išdėstyti taip:

„13.3. į Klaipėdos Vydūno gimnaziją priimami asmenys gimnazijos direktoriaus nustatyta tvarka, patikrinus jų muzikinius ir dailės gebėjimus;“;

1.2. pakeisti 13.5 papunktį ir jį išdėstyti taip:

„13.5. į Klaipėdos suaugusiųjų gimnazijos dirbančio jaunimo klases priimami 16–17 metų asmenys, pageidaujantys tęsti nutrauktą mokslą pagal suaugusiųjų pagrindinio ugdymo programos antrąją dalį ir vidurinio ugdymo programą;“;

1.3. pakeisti 13.6 papunktį ir jį išdėstyti taip:

„13.6. į Klaipėdos suaugusiųjų gimnaziją priimami suaugę asmenys mokytis pagal suaugusiųjų pradinio, pagrindinio ir vidurinio ugdymo programas;“;

1.4. pakeisti 13.9 papunktį ir jį išdėstyti taip:

„13.9. mokytis nuotoliniu mokymosi proceso organizavimo būdu priimami asmenys į Klaipėdos „Aitvaro“, Baltijos, „Žaliakalnio“, Suaugusiųjų gimnazijas ir „Vyturio“ pagrindinę mokyklą.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Saulius Budinas |

Parengė

Švietimo skyriaus vyriausioji specialistė

Audronė Andrašūnienė, tel. 39 61 43

2015-12-04